《辨诬代常山吴权作》
宋代·王称

相逢白昼间，岂尽攫金者。亦有披裘生，采芝当盛夏。

东陵高西山，孰辨真与假。长睇天地间，兹怀向谁写。

不疑怀直躬，取惑在同舍。白璧栖青蝇，可损连成价。

大夫垂贞观，庶雪覆盆下。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。